Мы махуэхэм
Мазаем и 28, махуэку
МащIэрэ фIэкIа узримыхьэлIэ узыфэхэм я европей махуэщ
1555 гъэм Нострадамус и тхылъ цIэрыIуэр къыдэкIащ.
Мазаем и 28 — гъатхэпэм и 2-хэм Берлин (Германие) щекIуэкIынущ хьэрычэтым хэт бзылъхугъэхэм я зэхуэсышхуэ.
УсакIуэ-уэрэдус Къанкъул ФIыцIэ къызэралъхурэ илъэс 76-рэ ирокъу.
УсакIуэ, КъБР-м щэнхабзэмкIэ щIыхь зиIэ и лэжьакIуэ Сонэ Абдулчэрим и ныбжьыр илъэс 71-рэ ирокъу.
УэрэджыIакIуэ Уэтэр МуIэед и ныбжьыр илъэс 56-рэ ирокъу.
Мэкъумэш щIэныгъэхэм я доктор, КъБКъМУ-м и ректор, политикэ, жылагъуэ лэжьакIуэ, КъБР-м и Парламентым и депутат Жэрыкъуэ Борис къызэралъхурэ илъэс 55-рэ ирикъунут.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 3, жэщым 1 — 2 щыхъунущ.
Гъатхэпэм и 1, мэрем
Граждан зыхъумэжыныгъэм и дунейпсо махуэщ
Забайкальскэ крайм и махуэщ. Читинскэ областымрэ Агинскэ, Бурятскэ автономнэ округхэмрэ зэхагъэхьэри, 2008 гъэм къызэрагъэпэщащ крайр.
Америкэм щыщ Шоулз Лэтем 1873 гъэм япэ дыдэу утыку кърихьащ зэрыбкIэ зэрытрадзэ машинкэр. Куэду къыщIагъэкIыу щIадза нэужь, ар япэу къэзыщэхуахэм ящыщщ тхакIуэ Твен Марк. АбыкIэ тридза и япэ лэжьыгъэр «Приключения Тома Сойера» роман цIэрыIуэрщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 4 — 8, жэщым 4 — 5 щыхъунущ.
